b'\n_START_ARTICLE_\nMarinella\n_START_SECTION_\nBiografija\n_START_PARAGRAPH_\nMarinella gim\xc4\x97 1938\xc2\xa0m. gegu\xc5\xbe\xc4\x97s 20 d. Salonik\xc5\xb3 mieste, \xc5\xa1iaurin\xc4\x97je Graikijoje. Jos t\xc4\x97vai buvo graikai pab\xc4\x97g\xc4\x97liai i\xc5\xa1 Konstantinopolio. Marinella buvo ketvirtas ir jauniausias vaikas \xc5\xa1eimoje. Nuo ketveri\xc5\xb3 met\xc5\xb3 dainavo radijo laidoje \xe2\x80\x9ePediki Ora\xe2\x80\x9c. Ji taip pat vaidino daugyb\xc4\x97je vaik\xc5\xb3 teatro spektakliuose._NEWLINE_1957 metais atlik\xc4\x97ja \xc4\xafra\xc5\xa1\xc4\x97 pirm\xc4\x85j\xc4\x85 dain\xc4\x85 \xe2\x80\x9eNitsa, Elenitsa\xe2\x80\x9c. Jos karjeros prad\xc5\xbeia buvo pa\xc5\xbeym\xc4\x97ta bendradarbiaujant su dainininku Stelios Kazantzidis. Kartu jie tapo t\xc5\xb3 met\xc5\xb3 geriausiu duetu Graikijoje, kuris iki \xc5\xa1iol yra s\xc4\x97kmingas. Duetas koncertavo Salonikuose, At\xc4\x97nuose, taip pat gastroliavo Vokietijoje ir Jungtin\xc4\x97se Amerikos Valstijose._NEWLINE_Marinella yra yra pirmoji Graikijos atstov\xc4\x97 Eurovizijos dain\xc5\xb3 konkurse. 1974\xc2\xa0m. Eurovizijos konkurse, vykusiame Braitone, atlik\xc4\x97ja su daina \xe2\x80\x9eKrassi, Thalassa ke t\xe2\x80\x99agori mou\xe2\x80\x9c tarp 17 dalyvi\xc5\xb3 u\xc5\xbe\xc4\x97m\xc4\x97 11 viet\xc4\x85._NEWLINE_1984\xc2\xa0m. Marinella i\xc5\xa1leido album\xc4\x85 \xe2\x80\x9eMegales stigmes\xe2\x80\x9c (gr. \xce\x9c\xce\xb5\xce\xb3\xce\xac\xce\xbb\xce\xb5\xcf\x82 \xcf\x83\xcf\x84\xce\xb9\xce\xb3\xce\xbc\xce\xad\xcf\x82). Albumo dainos yra i\xc5\xa1garsinusios tokius atlik\xc4\x97jus kaip Manos Lo\xc3\xafzos, Dionysis Savvopoulos, Manos Hatzidakis ir kt._NEWLINE_1998\xc2\xa0m. Marinella koncertavo At\xc4\x97nuose, kur atliko didelio pasisekimo tapusias dainas. Koncerte, vykusiame 1999 metais Ma\xc5\xbeajame olimpiniame stadione At\xc4\x97nuose, tapo labai s\xc4\x97kmingu, jame dalyvavo daugiau kaip 25 000 \xc5\xbemoni\xc5\xb3. 2003\xc2\xa0m. atlik\xc4\x97ja bendradarbiavo su Giorgos Dalaras. Abu koncertavo At\xc4\x97nuose ir Salonikuose, taip pat u\xc5\xbesienyje. Turas, pavadinimu \xe2\x80\x9eMazi\xe2\x80\x9c (liet. Kartu) sulauk\xc4\x97 did\xc5\xbeiul\xc4\x97s s\xc4\x97km\xc4\x97s, o i\xc5\xa1leistas gyvo garso albumas \xc5\xa1alyje tapo platininiu.'